KOMMISSIONENS BESLUTNING af 10. februar 1995 om særlige betingelser for import af fiskerivarer og akvakulturprodukter med oprindelse i Marokko (Tekst af betydning for EØS) (95/30/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), særlig artikel 11, stk. 1, og

ud fra følgende betragtninger:

En gruppe eksperter fra Kommissionen har været i Marokko for at undersøge betingelserne for produktion, oplagring og forsendelse af fiskerivarer til Fællesskabet;

bestemmelserne i den marokkanske lovgivning om sundhedsinspektion og -kontrol af fiskerivarer kan betragtes som svarende til bestemmelserne fastsat ved direktiv 91/493/EØF;

»Direction de l'élevage, ministère de l'agriculture« (DEMA), som er den ansvarlige veterinærmyndighed i Marokko, er i stand til effektivt af føre kontrol med, om den gældende lovgivning overholdes;

med henblik på fremgangsmåden for udstedelse af sundhedscertifikater, jf. artikel 11, stk. 4, litra a), i direktiv 91/493/EØF, skal der fastlægges en model for certifikatet og mindst ét obligatorisk sprog for affattelsen heraf, og det skal på certifikatet anføres, hvilken stilling underskriveren har;

der skal ifølge artikel 11, stk. 4, litra b), i direktiv 91/493/EØF på fiskerivarernes emballage anbringes et mærke, hvori tredjelandets mærke og oprindelsesvirksomhedens autorisationsnummer indgår;

der skal ifølge artikel 11, stk. 4, litra c), i direktiv 91/493/EØF opstilles en liste over autoriserede virksomheder; denne liste bør opstilles på basis af en meddelelse fra DEMA til Kommissionen; DEMA skal derfor sørge for, at bestemmelserne som fastsat i artikel 11, stk. 4, i direktiv 91/493/EØF med henblik herpå overholdes;

DEMA har således officielt garanteret, at kravene i kapitel V i bilaget til direktiv 91/493/EØF og krav svarende til dem, der ved nævnte direktiv er fastsat for godkendelse af virksomheder, vil blive opfyldt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

»Direction de l'élevage, ministère de l'agricultureµ (DEMA) er den myndighed i Marokko, der er ansvarlig for at kontrollere, om fiskerivarer og akvakulturprodukter opfylder kravene i direktiv 91/493/EØF, og for at godkende dem.

Artikel 2

Fiskerivarer og akvakulturprodukter med oprindelse i Marokko skal opfylde følgende krav:

1) Hver sending skal ledsages af originalen til et sundhedscertifikat, der er nummereret, behørigt udfyldt, dateret og underskrevet, og som kun består af ét blad, jf. modellen i bilag A.

2) Varerne skal komme fra godkendte virksomheder, der er opført på listen i bilag B.

3) Undtagen i tilfælde af frosne firskerivarer in bulk til konservesfremstilling, skal alle pakninger, med uudslettelig skrift, være forsynet med ordet »Marokko« og oprindelsesvirksomhedens autorisationsnummer.

Artikel 3

1. Certifikatet omhandlet i artikel 2, nr. 1, skal udfærdiges på mindst ét af de officielle sprog i den medlemsstat, hvor kontrollen udføres.

2. Certifikatet skal indeholde DEMA-repræsentantens navn, stilling og underskrift samt DEMA's officielle stempel, idet alle disse elementer skal fremtræde i en anden farve end de øvrige angivelser i certifikatet.

Artikel 4

Denne beslutning anvendes fra den 1. marts 1994.

Artikel 5

Denne beslutning er rettet til medlemsstaterne.

Udfærdiget i Bruxelles, den 10. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 15.

BILAG A

SUNDHEDSCERTIFIKAT for fiskerivarer og akvakulturprodukter med oprindelse i Marokko bestemt til Det Europæiske Fællesskab

>START GRAFIK>

Referencenummer:

Afsendelsesland: MAROKKO

Kompetent myndighed: Direction de l'élevage, ministère de l'agriculture (DEMA)

I. Identifikation af fiskerivarerne

Beskrivelse af fiskerivarer/akvakulturprodukter (1):

- Art (videnskabeligt navn):

- Tilstand og behandlingsmåde (2):

Evt. kodenummer:

Emballagens art:

Antal pakninger:

Nettovægt:

Foreskreven oplagrings- og transporttemperatur:

II. Fiskerivarernes oprindelse

Navn og officielt autorisationsnummer på den eller de virksomheder eller det, som DEMA har givet godkendelse til eksport til EF:

III. Fiskerivarernes destination

Fiskerivarerne afsendes

fra: (afsendelsessted)

til: (bestemmelsesland og -sted)

med følgende transportmiddel

Afsenders navn og adresse:

Modtagers navn og bestemmelsesstedets adresse:

IV. Sundhedserklæring

Undertegnede officielle inspektør attesterer følgende om ovennævnte fiskerivarer eller akvakulturprodukter:

1) De er blevet taget af og behandlet om bord på fartøjer efter de hygiejneregler, der er fastsat ved direktiv 92/48/EØF.

2) De er blevet landet, behandlet og eventuelt emballeret, tilberedt, forarbejdet, frosset, optøet eller oplagret på en hygiejnisk måde under overholdelse af de hygiejnekrav, der er fastsat i kapitel II, III og IV i bilaget til direktiv 91/493/EØF.

3) De er blevet underkastet sundhedskontrol som fastsat i kapitel V i bilaget til direktiv 91/493/EØF.

4) De er blevet emballeret, identificeret, oplagret og transporteret som fastsat i kapitel VI, VII og VIII i bilaget til direktiv 91/493/EØF.

5) De stammer ikke fra fiskearter, der er giftige eller indeholder biotoksiner.

6) De opfylder de organoleptiske, parasitologiske, kemiske og mikrobiologiske betingelser, der ved direktiv 91/493/EØF og beslutningerne om gennemførelsesbestemmelser hertil er fastsat for visse kategorier af fiskerivarer.

7) Er fremstillet, hvis det drejer sig om toskallede bløddyr, frossen eller forarbejdet stand, i produktionsområder, der er anført i bilag B til Kommissionens beslutning 93/387/EØF om særlige betingelser for import af levende toskallede bløddyr, pighuder, sækdyr og havsnegle med oprindelse i Marokko.

Undertegnede officielle inspektør erklærer at være bekendt med bestemmelserne i direktiv 91/493/EØF, i direktiv 92/48/EØF og i bilag B til Kommissionens beslutning 93/387/EØF.

Udfærdiget i ,

(sted) den (dato)

Officielt stempel (1)

(Den officielle inspektørs underskrift) (1)

(Navn, titel og stilling med blokbogstaver)

(1) Det ikke gældende overstreges.

(2) Levende, nedkølede, frosne, saltede, røgede, helkonserves osv.

(1) Underskrift og stempel skal være i en fra påtrykket afvigende farve.

>SLUT GRAFIK>

BILAG B

LISTE OVER GODKENDTE VIRKSOMHEDER

>TABELPOSITION>